Koronavirus: So‘nggi bir kunda 300ga yaqin yangi holat aniqlandi, 400ga yaqin bemor tuzaldi

«Shu yilning 6 sentabr kuni mamlakatimizning 7 ta hududida 293 holatda kasallik qayd etildi», deyiladi Sog‘liqni saqlash vazirligi xabarida.
Yangi holatlar (+293)

Kun davomida tana harorati ko‘tarilgani bois profilaktika maqsadida hamda koronavirusga chalingan bemorlar bilan muloqotda bo‘lgani sababli namuna olingan fuqarolar orasida 293 holat aniqlangan va jami holatlar soni 43 ming 663taga yetgan.
Tuzalganlar (+397)

Bugun Toshkent shahri, Qashqadaryo, Toshkent, Samarqand, Surxondaryo hamda Namangan viloyatlarida jami 397 nafar bemor sog‘aydi va shu vaqtgacha kasallikdan forig‘ bo‘lganlar soni 41 ming 277 nafarga yetdi.
O‘lim holatlari (+5)

Kun davomida Toshkent shahrida koronavirusga chalingan bemorlardan 5 nafari vafot etdi va rasmiy statistikaga ko‘ra O‘zbekistonda koronavirus qurbonlari soni 348 nafarga yetdi.

Ayni paytda tibbiyot muassasalarida 2 038 nafar bemor davolanmoqda, ularning 375 nafari og‘ir, 219 nafari esa o‘ta og‘ir ahvolda.